Grunnleggende syns- og mobilitetspedagogikk (20 sp) 
Deltid - Våren 2005

ORGANISERING AV STUDIET
(Henvisningene gjelder Eksamen og obligatoriske arbeidskrav, av 08.12.04.)

1. Fire samlinger
Det gjennomføres fire fysiske samlinger på ISP/Huseby: onsd.-lørd. (fred.) i uke 2, 10, 19 og 25 - dvs 12.-15. jan., 9.-12. mars, 11.-13. mai og 22.-25. juni. (Huseby har noe overnattingskapasitet.) Samlingene vil bestå av: 
•	Forelesninger
•	*Egentrening
•	**Gruppearbeid ved problembasert læring (PBL)

*   Egentreningen omfatter primært mobilitet, punktskrift, synstesting, 
     synsfunksjonsvurdering og bruk av IKT og CCTV/CCMV.
**  PBL er en metode som er basert på gruppearbeid og som anvendes i alle 
     studier ved ISP. Arbeidet skal munne ut i en muntlig framlegging.

2. Arbeid mellom samlingene
•	Individuelt arbeid med:
o	Eksamenskomponentene A, B og C.
o	Mindre oppgaver tilknyttet egentrening og praksis (jf arb.krav 3 og 4).
•	Arbeid med PBL-oppgaver og andre gruppeoppgaver - i lokale grupper (jf arbeidskrav 1 og 2). PBL-oppgavene (evt også andre gruppeoppgaver) vil være påbegynt på foregående samling. Studentene grupperes etter bosted. De som av geografiske årsaker ikke kan delta i lokale grupper, samarbeider om oppgaver på nettet. Det anbefales at gruppearbeidet også omfatter vanlig ukentlig kollokvering.

Konferansesystemet FirstClass vil benyttes for informasjonsutveksling og samarbeid på nettet (pålogging via nettet); opplæring vil gis på første samling.

3. Praksis 
Det er 2 ukers praksis (jf eksamenskomponent B og arbeidskrav 4). Minst to og to studenter har praksis sammen, hos én praksisveileder (en synspedagog). En fagansvarlig for studiet skal godkjenne praksisveilederen. Hver student skal ha (minimum) 20 timers tilstedeværelse pr uke. Praksisen bør tas sammenhengende. Studentenes praksisferdigheter skal godkjennes av praksisveileder og fagansvarlig. 

4. Veiledning
Det vil bli utdelt veilederhefter for skriving av eksamenskomponentene A, B og C, for PBL-oppgaver og for avvikling av praksis.  Annen veiledning vil gis muntlig på samlingene og på mail. Studentene må selv ta initiativ til å få veiledning.

Huseby, 08.12.04
Faglig ansvarlig: 

Tone Larssen	Sidsel Brøndmo	Gunvor Wilhelmsen